Zagorochória

Zagorochória (, ”Zagórin kylät”) on nimitys Zagórin seudun perinteisille kylille Epeiroksessa Kreikassa. Kyliä on yhteensä 46. Zagorochórian kylät ovat vuodesta 2023 Unescon maailmanperintökohde nimellä Zagórin kulttuurimaisema (Πολιτιστικό Τοπίο του Ζαγορίου, Politistikó Topío tou Zagoríou). Zagorochórian kylät sijaitsevat pohjoisen Píndos-vuoriston länsirinteissä. Niiden rakennuskanta edustaa perinteistä epeiroslaista vuoriston olosuhteisiin sovitettua kivirakentamista, joka perustuu bysanttilaisen ja osmanivallan ajan rakentamiseen. Zagorochórian kylien keskuksena on yleensä keskusaukio (mesochóri), jolla on kirkko, plataanipuu ja lähdekaivo. Kylissä on kapeat kivetyt kadut. Maantieteellisesti Zagorochórian aluetta luonnehtivat laajat vuoristoalueet, tiheät metsät ja jyrkät rotkot, suurimpana Víkoksen rotko. Alueella sijaitsee kaksi kansallismetsää, Píndoksen kansallismetsä ja Víkoksen–Aóoksen kansallismetsä, jotka ovat nykyisin osa laajempaa Pohjoisen Píndoksen kansallispuistoa. Alueella on paljon jokien yli kulkevia vanhoja kivisiä kaarisiltoja. == Historia == Nimi Zagóri tunnetaan ensimmäisen kerran vuodelta 1321. Nimi on slaavilaista alkuperää ja tarkoittaa ”vuorten takaista paikkaa”. Zagórin suurin kukoistusaika alkoi vuonna 1681, josta lähtien se nautti eräänlaista itsehallintoa Osmanien valtakunnan sisällä, ja paljon alueen vanhasta rakennuskannasta on seuranneelta ajalta. Nykyisin alue muodostaa oman kuntansa, Zagórin kunnan. Kreikkalaisten parissa alue on suosittu talvimatkailukohde. Zagorochória otettiin ehdolle maailmanperintöluetteloon vuonna 2014 ja lisättiin luetteloon vuonna 2023. Zagórin kulttuurimaisema on Kreikan ensimmäinen maailmanperintökohde, jossa kohteena on antiikin aikaa tai keskiaikaa myöhäisempi kreikkalainen kulttuurimaisema. == Kylät == Zagorochórian pinta-ala on neliökilometriä. Kylät voidaan jakaa läntiseen, keskiseen ja itäiseen Zagóriin. Zagorochórian 46 kylää ovat alueittain: Läntinen Zagóri (Dytikó Zagóri) Läntinen Zagóri sijaitsee Ioánninan kaupungin luoteispuolella. Sen kylät ovat Voïdomátis-joen laaksossa. * Ágios Minás * Arísti * Mesovoúni * Mikró Pápigko * Pápigko (Megálo Pápigko) * Víkos Keskinen Zagóri (Kentrikó Zagóri) Keskinen Zagóri sijaitsee Ioánninasta pohjoiseen. * Áno Pediná * Asprángeloi * Díkorfo * Dílofo * Dipótamo * Elafótopos * Eláti * Fragkádes * Iliochóri * Kaloutá * Kapésovo * Káto Pediná * Kípoi * Koukoúli * Láista * Leptokaryá * Manassí * Monodéndri * Negádes * Skamnéli * Tsepélovo * Vítsa * Vradéto * Vrysochóri Itäinen Zagóri (Anatolikó Zagóri) Itäinen Zagóri sijaitsee Ioánninan koillispuolella. * Agía Paraskeví * Anthrakítis * Demáti * Dóliani * Elatochóri * Flampourári * Greveníti * Itéa * Karyés * Kastanóna * Kavallári * Makríno * Pétra * Potamiá * Trísteno * Vovoúsa == Kuvia == Tiedosto:Kipoi Bagia Zagori village.jpg|Kípoin kylää. Tiedosto:MikroPapigko1.jpg|Mikró Pápigkon kylää. Tiedosto:Monodendri (Μονοδένδρι) - school.JPG|Monodéndrin koulutalo. Tiedosto:Τσεπελοβο η πλατεια απο ψηλα.jpg|Tsepélovon kylää. Tiedosto:76 GR1310002 SPA PINDOS 39 (By TRYFON MANOLIS THESSALONIKI HELLAS).jpg|Vovoúsan kylää. Tiedosto:Old church,μικρο παπιγκο.jpg|Kirkko Mikró Pápigkossa. Tiedosto:Skamneli St Paraskevi.jpg|Pyhän Paraskevan luostari Skamnélissa. Tiedosto:Γεφύρι Κόκκορου P5010036.jpg|Kókkorisin silta. Tiedosto:Milos bridge, Kipoi.jpg|Silta Kípoin kylässä. Tiedosto:Tsepelovo Τownhall.jpg|Tsepélovon entinen kunnantalo. == Lähteet == Luokka:Unescon maailmanperintökohteet Kreikassa Luokka:Zagóri